CELEX: 62021TN0359
Language: hr
Date: 2021-06-18 00:00:00
Title: Predmet T-359/21: Tužba podnesena 18. lipnja 2021. – ClientEarth/Komisija

23.8.2021   
            
            
               HR
            
            
               Službeni list Europske unije
            
            
               C 338/25
            
         
      Tužba podnesena 18. lipnja 2021. – ClientEarth/Komisija
      (Predmet T-359/21)
      (2021/C 338/33)
      Jezik postupka: engleski
      
         Stranke
      
      
         Tužitelj: ClientEarth AISBL (Bruxelles, Belgija) (zastupnici: F. Logue, Solicitor, i J. Kenny, Barrister at Law)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu prešutnu odluku od 9. travnja 2021. kojom je odbio dati pristup zatraženim dokumentima i podacima, u skladu s Uredbom (EZ) br. 1049/2001 (1) i Uredbom (EZ) br. 1367/2006 (2), koji se odnose, kao prvo, na aktivne tvari mankozeb i cipermetrin te, kao drugo, na glasovanje država članica u Stalnom odboru za bilje, životinje, hranu i hranu za životinje u vezi s tuženikovim Provedbenim uredbama (EU) br. 2019/2094 (3), (EZ) br. 2020/2087 (4), (EU) br. 2019/1589 (5) i (EU) br. 2018/1262 (6) i
               
            
                  —
               
               
                  naloži tuženiku snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe jedan tužbeni razlog, navodeći da tuženik nije iznio obrazloženje, protivno članku 8. stavku 1. Uredbe (EZ) br. 1049/2001, članku 41. stavku 2. točki (c) Povelje Europske unije o temeljnim pravima i članku 296. stavku 2. UFEU-a.
      
         (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)
      
         (2)  Uredba (EZ) br. 1367/2006 Europskog parlamenta i Vijeća od 6. rujna 2006. o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice (SL 2006., L 264, str. 13). (SL, posebno izdanje na hrvatskom jeziku, poglavlje 15., svezak 20., str. 29.)
      
         (3)  Provedbena uredba Komisije (EU) 2019/2094 od 29. studenoga 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari benfluralin, dimoksistrobin, fluazinam, flutolanil, mankozeb, mekoprop-P, mepikvat, metiram, oksamil i piraklostrobin (SL 2019., L 317, str. 102.).
      
         (4)  Provedbena uredba Komisije (EU) 2020/2087 оd 14. prosinca 2020. o neproduljenju odobrenja aktivne tvari mankozeb u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP) (SL 2020., L 423, str. 50.).
      
         (5)  Provedbena uredba Komisije (EU) 2019/1589 оd 26. rujna 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari amidosulfuron, beta-ciflutrin, bifenoks, klorotoluron, klofentezin, klomazon, cipermetrin, daminozid, deltametrin, dikamba, difenokonazol, diflubenzuron, diflufenikan, fenoksaprop-P, fenpropidin, fludioksonil, flufenacet, fostiazat, indoksakarb, lenacil, MCPA, MCPB, nikosulfuron, pikloram, prosulfokarb, piriproksifen, tiofanat-metil, triflusulfuron i tritosulfuron (Tekst značajan za EGP.) (SL 2019., L 248, str. 24.).
      
         (6)  Provedbena uredba Komisije (EU) 2018/1262 od 20. rujna 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 1-metilciklopropen, beta-ciflutrin, klorotalonil, klorotoluron, klomazon, cipermetrin, daminozid, deltametrin, dimetenamid-p, diuron, fludioksonil, flufenacet, flurtamon, fostiazat, indoksakarb, MCPA, MCPB, prosulfokarb, tiofanat-metil i tribenuron (Tekst značajan za EGP) (SL 2018., L 238, str. 62.).